Vážená komisia,

na základe ponuky zverejnenej na stránkach FNOL a referencií od starších absolventov som sa rozhodol žiadať o miesto lekára v Absolventskom programe.  
  
Počas štúdia som mal možnosť spoznať väčšinu kliník tejto nemocnice, z ktorých mnohé vynikajú svojou kvalitou aj v medzinárodnom meradle. Zo strany fakulty aj nemocnice som sa stretol len s pozitívnym prístupom a to je len jeden z dôvodov, prečo som sa rozhodol uchádzať o pozíciu v tomto programe. Mojím preferenčným odborom je Ortopédia, na druhom mieste je Traumatológia.  
  
Môj enormný záujem o chirurgiu, konkrétne Ortopédiu, dokazujú aj moje mimoškolské aktivity. 3 roky pracujem ako pomocná vedecká sila. V školskom roku 2016/2017 na I. Chir. Klinike s témou SOUČASNÝ STAV CHIRURGICKÉ LÉČBY MALIGNIT PERITONEA V ČR, s ktorou sa mi spolu s mojou kolegyňou podarilo zvíťaziť v chirurgickej sekcii na Konferencii SVOČ. Neskôr som pracoval dva roky na Klinike Ortopédie. V školskom roku 2017/2018 som spracovával tému VÝSLEDKY PO CLOSED WEDGE OSTEOTOMII FEMURU U VALGÓZNÍCH KOLEN a tento rok vyhodnocujem TEP KOLENNÍHO KLOUBU U MLADÝCH POHYBOVĚ NAROČNÝCH PACIENTŮ. Odboru som sa venoval aj prakticky, absolvoval som niekoľko dobrovoľných stáží. Za najvýznamnejšiu skúsenosť považujem mesačnú zahraničnú stáž na Klinike Ortopédie a Úrazovej chirurgie v Drážďanoch. Praxoval som aj na Ortopedicko-Traumatologických oddeleniach v UVN Ružomberok, UN Martin a nemocnice Třinec.  
  
Počas výkonu mojej profesie by som chcel využiť skúsenosti nadobudnuté pri ŠVOČ (spracovávanie dát, tvorba článkov, abstraktov, prezentácia výsledkov,... ) a taktiež pokračovať v zdokonaľovaní sa počas zahraničných stáží.  
  
Ďalšie informácie rád doplním na osobnom stretnutí.  
  
S pozdravom a prianím pekného dňa   
  
Matúš Sloviak  
VI. ročník   
VŠEO, LF UPOL